钦定古今图书集成/明伦汇编/闺媛典/第009卷 > 《白纻辞三首》前人
## 钦定古今图书集成/明伦汇编/闺媛典/第009卷 > 《白纻辞三首》前人

《扬清歌》。〈一作音〉《发皓齿》。“北方佳人，东邻子且。”〈一作旦〉《吟白
纻》，停绿水，长袖拂面为君起。寒云夜卷霜海空，胡风
吹天飘塞鸿。玉颜满堂乐未终，馆娃月落歌吹濛。〈一作
中〉

月寒天清夜沈沈，美人一笑千黄金。垂罗舞縠扬哀
音，郢中白雪且莫吟。《子夜吴歌》动君心。动君心，冀君
赏。愿作天池双鸳鸯，一朝飞去青云上。

《吴刀剪彩》：〈一作绮〉《缝舞衣》明妆丽服夺春晖，扬眉转袖
若飞雪，倾城独立世所稀。激楚结风醉忘归。高堂月
落烛已微，玉钗挂缨君莫迟。